PAGE  
2

Obec Dolný Chotár, Obecné zastupiteľstvo v Dolnom Chotári v zmysle § 4 ods. 3 písm. c), 

§ 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 36 a súvisiach ustanovení zákona č. 582/2004 Z.z.

o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto 
všeobecne záväzného nariadenia Obce Dolný Chotár
č. 1/2017
o dani za užívanie verejného priestranstva
§ 1

Úvodné ustanovenia
Základné náležitosti o miestnej dani za užívanie verejného priestranstva sú ustanovené v § 30 až 36 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.
§ 2

 Základné ustanovenie
Obec Dolný Chotár  ako správca dane (ďalej len „správca dane“) týmto VZN zavádza miestnu daň za užívanie verejného priestranstva.  
§ 3

Predmet úpravy VZN
Predmetom tohto všeobecne záväzného nariadenia je určenie náležitosti miestnej dani za užívanie verejného priestranstva podľa splnomocňovacieho ustanovenia § 36 zákona č. 582/2004 Z.z. správcom dane.
§ 4

Vymedzenie predmetu dane

1. Predmetom dane za užívanie verejného priestranstva je osobitné užívanie verejného priestranstva.
 2. Verejným priestranstvom na účely tohto VZN sú verejnosti prístupné pozemky vo vlastníctve obce, vedené na LV 125. 
-  Parkovisko pred Obecným úradom
-  Parkovisko pred miestnym cintorínom 
-  Parkovisko pred KD

-  Parkovisko a cesta pred 12, 15, 18 a pri 45 bj. 
3. Osobitným spôsobom užívania verejného priestranstva sa rozumie:
umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia,zariadenia cirkusu, zariadenia lunaparku a iných atrakcií, umiestnenie skládky. 
§ 5
Sadzba dane

Správca dane stanovuje nasledovnú sadzbu dane za užívanie verejného priestranstva za každý aj začatý m2 osobitne užívaného verejného priestranstva a za každý aj začatý deň:
0,40 eur.

§ 6

Náležitosti oznamovacej povinnosti

Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.
 V oznámení daňovník uvedie:
 a) fyzická osoba - meno, priezvisko, titul, dátum narodenia, adresu trvalého pobytu
 b) právnická osoba - názov alebo obchodné meno, sídlo a identifikačné číslo 
c) údaje rozhodujúce na určenie dane - účel, miesto, obdobie a veľkosť záberu užívania verejného priestranstva. 

§ 7

Oslobodenie od dane

     (1) Od dane z verejného priestranstva je oslobodený:

a) správca dane
b) rozpočtové a príspevkové organizácie zriadené správcom dane 
c) fyzická osoba a právnická osoba, za umiestnenie svojho zariadenia v spojitosti s organizovaním na verejnom priestranstve kultúrne alebo športové podujatie bez vstupného alebo akciu, ktorej celý výťažok je určený na charitatívne alebo verejnoprospešné účely,

d) fyzická osoba a právnická osoba, ktorá zaujala verejné priestranstvo pri realizácii stavieb verejnoprospešných inštitúcií.
e) miestnenie skládky tuhých palív na kratší čas ako 24 hodín
     (2) Od dane z verejného priestranstva je oslobodené užívanie verejného priestranstva na trvalé parkovanie vozidlá, ktoré prepravuje osobu, ktorá je držiteľ preukazu ŤZP a ŤZP/S (ťažko zdravotne postihnutý a ťažko zdravotne postihnutý  so sprievodcom) a ktoré je vybavené príslušným označením.

§ 8

Zrušovacie ustanovenie

Týmto  sa zrušuje Všeobecne záväzné nariadenie Obce Dolný Chotár č. 1/2014.
§ 9

Záverečné ustanovenie

Obecné zastupiteľstvo v Dolnom Chotári  sa uznieslo na vydaní tohto VZN na svojom zasadnutí dňa 27.1.2017  uznesením č.3/2017  a toto VZN nadobúda účinnosť dňom 11.2.2017 .
§ 10
Účinnosť
Všeobecne záväzné nariadenie nadobúda účinnosť 11. februára 2017.
V Dolnom Chotári, 26.2.2017
                                                                       František Dora
            
                                                             starosta obce
Vyvesené dňa: 28. 1. 2017
Zvesené dňa:   10.2.2017
